text: Helikopter leder efter dement 80-årig mellem Tørring og Billund
  13 marts 2010 kl. 09.17
  Sydøstjyllands Politi efterlyser den 80-årige Niels Jessen fra Tørring. 
  Han er dement og forsvandt fra sit hjem fredag eftermiddag - og i disse timer eftersøges han med både hunde og helikopter i både Billund og Tørring.
  
  Niels Jessen er vokset op og har haft tilknytning til området omkring Billund, hvor hans mor har boet. Derfor kan han være cyklet mod Billund.
  ? Han har tidligere cyklet 30 kilometer hjemmefra, så hvis man ser en mand flakke rundt, så kontakt os. Han kan have søgt ly i udhuse eller skure, da natten kom, siger vagtchef Hans Hoffensetz hos Sydøstjyllands Politi.
  Niels Jessen er forlod sit hjem på Sønderbrogade i går eftermiddag kl. 15.30 på en grøn SCO herrecykel.
  Niels Jessen er 175 cm høj og almindelig af bygning. Han har gråt hår. Da han forsvandt var han iført blå jakke, blå kasket, grå bukser, grå handsker og sorte træsko.
  Politiet vil gerne høre fra folk, der mener at havde set Niels Jessen, eller måske fundet hans  grønne SCO-cykel. Politiet kan kontaktes på telefon 1-1-4.
  